Walter Gropius

De Walter Adolf Georg Gropius, gebuer den 18. Mee 1883 zu Berlin, a gestuerwen de 5. Juli 1969 zu Boston (Massachusetts), war en däitsch-amerikaneschen Architekt a Grënner vum Bauhaus. Zesumme mam Ludwig Mies van der Rohe a mam Le Corbusier zielt hien zu de Matgrënner vun der moderner Architektur.

Famill
Dem Walter Gropius säi Papp Walter war Baurat an der Berliner Bauverwaltung an säi Moni Martin Gropius war e bekannten däitschen Architekt. De Walter Gropius ass 1915 mat der Alma Mahler bestuet ginn. 1920 si se gescheet ginn. 1934 ass hien op London geplënnert a vun 1938 un bis zu sengem Doud den 5. Juli 1969 huet de Walter Gropius haaptsächlech an den USA zu Lincoln am Massachusetts gelieft.https://www.lernhelfer.de/schuelerlexikon/kunst/artikel/walter-gropius

Studium
De Walter Gropius studéiert ëm 1903 op der Technescher Héichschoul zu München an duerno op der Technescher Héichschoul zu Berlin-Charlottenburg.

Beruff
1908 schafft de Walter Gropius fir de Büro vum Berliner Architekt an Designer Peter Behrens, zesumme mam Le Corbusier a mam Ludwig Mies.
1910 mécht hien en eegenen Industriedesign- an Architekte-Büro mam Adolf Meyer als Mataarbechter, op.
1918 Direkter vun der Kunstgewerbeschule zu Weimar.
1919 Grënnung vun der Weimarer Konschtschoul Bauhaus, vun där e bis 1928 Direkter ass. Bauhaus ass fir hien déi perfekt Verbindung tëscht Konscht an Handwierk. E Beispill dofir ass d'Bauhaus zu Dessau.
1928 Architekt zu Berlin.
1934 Emigratioun op London wéinst der Muechtergräifung vun den Nationalsozialisten.
1937 – 1952 De Walter Gropius ass Professer op der Harvard Universitéit zu Cambridge am Massachusettshttps://www.planet-wissen.de/kultur/architektur/bauhaus/pwie-walter-gropius-100.html.

 Um Spaweck 

Kategorie:Gebuer 1883
Kategorie:Däitsch Architekten
Kategorie:Gestuerwen 1969
Kategorie:Ernst-Reuter-Plaquette
Kategorie:Goethepräis vun der Stad Frankfurt am Main
Kategorie:Laureate vun der Royal Gold Medal